**Kutsestadnardi lisa**

**Maastikuehituse kutsestandarditega seotud mõisted**

1. **Maastikuehitaja hea tava** käsitleb põhimõtteid ja väärtusi, millele tuginedes maastikuehitajad tegutsevad. Hea tava tekst on avalik Eesti Maastikuehitajate Liidu kodulehel [www.maastikuehitajateliit.ee](http://www.maastikuehitajateliit.ee)
2. **Geosünteet** on sünteetiline materjal, mida kasutatakse maa- ja vesiehitistel. Geosünteedid jagatakse:
   1. Geotekstiilid ehk filterkangad
   2. Geovõrgud
   3. Geomembraanid
   4. Geokärjed
   5. Geovaht
   6. Geokomposiidid
3. **Suur puu** tähistab järgmist: lehtpuude tüve ümbermõõt 1 m kõrguselt minimaalselt 13 cm, alleepuudel minimaalselt 19 cm ja okaspuudel juurekaela ümbermõõt minimaalselt 13 cm (alus: EVS–939).
4. **Kasvupinnas** on taimede kasvamiseks ning juurte kinnitumiseks ja levikuks sobivate omadustega mulda ja huumust sisaldav maakoore ülemine pinnasekiht, mille täpne koostis ei ole teada. Ehitatud keskkonnas peab puule tagama tema kasvukohta ümbritseval alal kasvupinnast liigi eripärast tulenevas mahus, mille ulatuses peab täiskasvanud puu juurestikul olema võimalik kinnituda ja levida (alus: EVS 939-1).
5. **Tugipinnas** on juurte levikut võimaldav kasvupinnase eriliik, mis paigaldatakse vähemalt meetripaksuse kihina kõnni või kergliiklustee alla ning mis koosneb koormuste talumiseks vajalikust jämeda fraktsiooniga tugimaterjalist ja selle vahele jäävaid tühimikke täitvast peenfraktsioonilisest kasvusubstraadist, mis võimaldab juurte elutegevust (alus: EVS 939-4).